**சுற்றுச்சூழலுக்கும் பாலியல் நாட்டத்திற்கும்** (Environment and sexual orientation) இடையிலான உறவு ஆராய்ச்சிக்கு உட்பட்டது. பாலியல் நாட்ட ஆய்வில், சில ஆராய்ச்சியாளர்கள் சுற்றுச்சூழல் தாக்கங்களை இயக்குநீர் தாக்கங்களிலிருந்து வேறுபடுத்துகின்றனர்,  மற்ற ஆராய்ச்சியாளர்கள் சுற்றுச்சூழல் தாக்கங்களின் ஒரு பகுதியாக மரபு ரீதியிலான இயக்குநீர் சுரப்பிகள் போன்ற உயிரியல் தாக்கங்களை உள்ளடக்கியுள்ளனர். 

விஞ்ஞானிகளால் பாலியல் நாட்டத்திற்கான சரியான காரணத்தினை தற்போது வரை அறிய இயலவில்லை, ஆனால் இது மரபணு, இயக்குநீர் மற்றும் சுற்றுச்சூழல் தாக்கங்களின் சிக்கலான இடைவினையின் விளைவு என்று அவர்கள் கருதுகின்றனர். அவர்கள் பாலியல் நாட்டத்தினை ஒரு தேர்வாக பார்க்கவில்லை.  

பிரசவத்திற்கு பிந்தைய சமூக சூழல் பாலியல் நாட்டம் மீதான தாக்கத்திற்கான கருதுகோள்கள் பலவீனமானவையாக உள்ளது, குறிப்பாக ஆண்களுக்கு.  இது பெற்றோர்கள் அல்லது குழந்தை பருவ அனுபவங்கள் பாலியல் நாட்டம் ஏற்பட அறிவுறுத்துகிறது என்பதற்கு எந்த ஆதாரமும் இல்லை.

பாலியல் நாட்டம் பாலியல் அடையாளத்துடன் ஒப்பிடும்போது
---------------------------------------------------

பெரும்பாலும், பாலியல் நாட்டம் மற்றும் பாலியல் அடையாளம் ஆகிய இரண்டும் வேறுபடுத்தப்படவில்லை. பாலியல் அடையாளம் ஒரு நபரின் வாழ்நாள் முழுவதும் மாறலாம், மேலும் உயிரியல் பாலியல், பாலியல் நடத்தை அல்லது உண்மையான பாலியல் நோக்குநிலை ஆகியவற்றுடன் ஒத்துப்போகலாம்.   பாலியல் நாட்டம் நிலையானது மற்றும் பெரும்பான்மையான மக்களுக்கு மாற வாய்ப்பில்லை, ஆனால் சில ஆய்வுகள் சிலர் தங்கள் பாலியல் நோக்குநிலையில் மாற்றத்தை அனுபவிக்கக்கூடும் என்பதைக் குறிக்கிறது, மேலும் இது ஆண்களை விட பெண்களுக்கு அதிகம் ஏற்பட வாய்ப்புள்ளது.  அமெரிக்க உளவியல் சங்கம் பாலியல் நாட்டம் (நீடித்த ஈர்ப்பு) மற்றும் பாலியல் அடையாளம் (ஒரு நபரின் வாழ்க்கையின் எந்த நேரத்திலும் மாறலாம்) ஆகியவற்றை வேறுபடுத்துகிறது.  விஞ்ஞானிகள் மற்றும் மனநல நிபுணர்கள் பொதுவாக பாலியல் நாட்டம் ஒரு தேர்வு என்று நம்புவதில்லை. 

அமெரிக்க உளவியல் சங்கம், "பாலியல் நாட்டம் என்பது விருப்பப்படி மாற்றப்படக்கூடிய ஒரு தேர்வு அல்ல, மேலும் பாலியல் நாட்டம் பெரும்பாலும் சுற்றுச்சூழல், அறிவாற்றல் மற்றும் உயிரியல் காரணிகளின் சிக்கலான தொடர்புகளின் விளைவாகும் "என்று கூறுகிறது.உயிரியல், மரபணு அல்லது பிறவி இயக்குநீர் ஆகியன ஒரு நபரின் பாலுறவில் குறிப்பிடத்தக்க பங்கு வகிக்கிறது ".

பெற்றோர் ரீதியான சூழல்
----------------------

வளரும் கருவில் இயக்குநீரின் தாக்கம் பாலியல் நோக்குநிலையின் வளர்ச்சியின் மிகவும் செல்வாக்கு மிக்க காரணக் கருதுகோளாகும்.  உகவர்கள் மூளையின் முக்கியப் பகுதிகளில் மிகக் குறைந்த *டெஸ்டோஸ்டிரோனை* வெளிப்படுத்தியிருக்கலாம் அல்லது அதன் ஆண்மை விளைவுகளுக்கு வெவ்வேறு நிலைகளைப் பெற்றிருக்கலாம் அல்லது முக்கியமான நேரங்களில் ஏற்ற இறக்கங்களை அனுபவித்திருக்கலாம் என்று கருதப்படுகிறது. பெண்களில், முக்கிய பகுதிகளில் டெஸ்டோஸ்டிரோன் அதிக அளவில் வெளிப்படுவது ஒரே பாலின ஈர்ப்புக்கான வாய்ப்பை அதிகரிக்கக்கூடும் என்று கருதப்படுகிறது.  

1900 களில் ஆதிக்கம் செலுத்திய சமூகமயமாக்கல் கோட்பாடுகள், குழந்தைகள் "வேறுபடுத்தப்படாமல்" பிறக்கின்றன மற்றும் பாலின பாத்திரங்கள் மற்றும் பாலியல் நோக்குநிலைகளில் சமூகமயமாக்கப்பட்டன என்ற கருத்தை ஆதரித்தன. இது மருத்துவ பரிசோதனைகளுக்கு வழிவகுத்தது, இதில் புதிதாகப் பிறந்த மற்றும் சிறுவயது ஆண் குழந்தைகள் அறுவை சிகிச்சை மூலம் சிறுமிகளாக மாற்றப்பட்டனர். இந்த ஆண்கள் பின்னர் பெண்களாகவே வளர்க்கப்பட்டனர், இது எதிர்பார்ப்புகளுக்கு மாறான முடிவுகளைத் தந்தது. அவர்களை பெண்ணாக மாறாமலோ அல்லது ஆண்களால் ஈர்க்கப்படாமலோ இருந்தனர்.

சான்றுகள்
---------

1. 1 2  "Sexual orientation and adolescents". *Pediatrics* **113** (6): 1827–32. June 2004. doi:10.1542/peds.113.6.1827. பப்மெட்:15173519.. பார்த்த நாள்: 2014-12-28.
2. ↑  "Genetic and environmental effects on same-sex sexual behavior: a population study of twins in Sweden". *Archives of Sexual Behavior* **39** (1): 75–80. February 2010. doi:10.1007/s10508-008-9386-1. பப்மெட்:18536986. .
3. ↑  .
4. 1 2  "Sexual Orientation, Controversy, and Science". *Psychological Science in the Public Interest* **17** (2): 45–101. September 2016. doi:10.1177/1529100616637616. பப்மெட்:27113562.
5. ↑  "Sexual Orientation". American Psychiatric Association. July 22, 2011 அன்று மூலம் பரணிடப்பட்டது. January 1, 2013 அன்று பார்க்கப்பட்டது.
6. ↑  "Submission to the Church of England's Listening Exercise on Human Sexuality". The Royal College of Psychiatrists. 2 May 2013 அன்று மூலம் பரணிடப்பட்டது. 13 June 2013 அன்று பார்க்கப்பட்டது.
7. ↑  "Sexual identity development among gay, lesbian, and bisexual youths: consistency and change over time". *Journal of Sex Research* **43** (1): 46–58. February 2006. doi:10.1080/00224490609552298. பப்மெட்:16817067.
8. ↑  "Concordance between sexual behavior and sexual identity in street outreach samples of four racial/ethnic groups". *Sexually Transmitted Diseases* (American Sexually Transmitted Diseases Association) **30** (2): 110–3. February 2003. doi:10.1097/00007435-200302000-00003. பப்மெட்:12567166. .
9. ↑  "Sexual Orientation, Controversy, and Science". *Psychological Science in the Public Interest* **17** (2): 45–101. September 2016. doi:10.1177/1529100616637616. பப்மெட்:27113562.. பார்த்த நாள்: 2019-09-29. "Sexual fluidity is situation-dependent flexibility in a person’s sexual responsiveness, which makes it possible for some individuals to experience desires for either men or women under certain circumstances regardless of their overall sexual orientation....We expect that in all cultures the vast majority of individuals are sexually predisposed exclusively to the other sex (i.e. heterosexual) and that only a minority of individuals are sexually predisposed (whether exclusively or non-exclusively) to the same sex.".
10. ↑  "Appropriate Therapeutic Responses to Sexual Orientation". American Psychological Association. .
11. 1 2  "Minireview: Hormones and human sexual orientation". *Endocrinology* **152** (8): 2937–47. August 2011. doi:10.1210/en.2011-0277. பப்மெட்:21693676.